**Pravila Facebook in Instagram nagradne igre »Na skiro za rekreacijo in zabavo«**

V skladu s temi pravili organizator Europark d.o.o., Šmartinska cesta 152g, 1000 Ljubljana (v nadaljevanju Europark Maribor - organizator), prireja nagradno igro »Na skiro za rekreacijo in zabavo« (v nadaljevanju nagradna igra).

**1. člen**

Nagradna igra je razdeljena na dva dela - eden poteka na Facebook strani, drugi na Instagram profilu Europarka Maribor, od petka, dne 28. 5. 2021, do ponedeljka, dne 31. 5. 2021. Namen nagradne igre je spodbujanje obiska Facebook strani ter Instagram profila in samega nakupovalnega središča Europark Maribor.

**2. člen**

Nagrade (nagrade prejmejo 4 osebe):

1 x otroški skiro (roza)

1 x otroški skiro (moder)

1 x odrasli skiro

1 x darilna kartica Hervis

**3. člen**

Za nagrade se lahko potegujejo vse osebe, ki bodo v obdobju od dne 28. 5. 2021 do dne 31. 5. 2021 izpolnile pogoje sodelovanja. Nagradna igra bo potekala na Facebook strani in Instagram profilu Europarka Maribor.

Žrebanje bo v ponedeljek, 31. 5. 2021 ob 10. uri v upravi Europarka.

Za sodelovanje v nagradni igri je potrebno v komentarju zapisati, katero nagrado si želite in k sodelovanju povabiti še prijatelje.

Nagrajenci bodo na dan žreba obveščeni na Facebooku oziroma Instagramu ter po e-pošti (v kolikor imajo na svojem profilu objavljen e-mail), v sporočilu pa bodo prejeli vse informacije, ki so potrebne za prevzem nagrade. Organizatorju nagradne igre je nagrajenec pred prevzemom nagrade dolžan sporočiti ime in priimek ter naslov stalnega bivališča, na katerega bo poslana nagrada, pa tudi davčno številko za nagrade v vrednosti večje od 42,00 €. Ob prevzemu nagrade mora nagrajenec s seboj pokazati osebni dokument, s katerim izkaže svojo istovetnost, organizator pa preveri ali je kandidat nagrado že prejel.

**4. člen**

Žrebanje dobitnikov nagrad bo izvedla 3-članska komisija za nadzor nagradne igre v ponedeljek, 31. 5. 2021 ob 10. uri. Imena dobitnikov nagrad bodo objavljena na Facebook strani oz. Instagram profilu Europark Maribor.

Dobitniki nagrad se bodo za prevzem nagrade morali oglasiti na info točki Europarka Maribor. Za podelitev nagrade se bo moral dobitnik nagrade identificirati z osebnim dokumentom. V kolikor bo kakršna koli razlika med identifikacijskimi podatki na osebnem dokumentu in imenom dobitnika nagrad, se takšni osebi nagrada ne podeli, niti se takšna oseba ne udeleži dogodka podelitve nagrad z nagrajencem. V tem primeru se žrebanje ne ponavlja več in se nagrada ne podeli. Nagrada se prav tako ne podeli, če se dobitnik nagrade ne zglasi za podelitev nagrade ob navedenem času in na navedenem kraju.

**5. člen**

Nagrajenci nagrado prevzamejo na info točki Europarka Maribor do vključno 30. 6. 2021. Vrednosti nagrad znašajo:

1 x otroški skiro (roza) v vrednosti 39,99 €

1 x otroški skiro (moder) v vrednosti 39,99 €

1 x odrasli skiro v vrednosti 79,99 €

1 x darilna kartica Hervis v vrednosti 40,00 €

**6. člen**

Pravila so obvezujoča za vse udeležence nagradne igre in druge osebe, ki so kakorkoli povezane z nagradno igro in izdajo nagrad. Pravila nagradne igre so na vpogled v pisni obliki pri organizatorju nagradne igre podjetju Europark d.o.o. (Europark Maribor) ter na spletni strani Europark Maribor. Organizator si pridržuje pravico sprememb pravil, če to zahtevajo vzroki tehnične ali komercialne narave ali vzroki na strani javnosti. O vseh spremembah in novostih promocije in nagradne igre bo organizator udeležence obveščal z objavami na njegovi Facebook strani oz. Instagram profilu.

V nagradni igri lahko sodelujejo vse fizične osebe, ki se strinjajo s pogoji nagradne igre. Zaposleni v Europark d.o.o., vključno z vsemi osebami, ki na podlagi kakršnega koli razmerja do organizatorja družbe Europark d.o.o. (pogodba, študentska napotnica itd.) sodelujejo pri izvedbi te nagradne igre, ne smejo sodelovati v nagradni igri. Kolikor bi osebe iz prejšnjega stavka sodelovale v nagradni igri, se takšna nagrada razveljavi. Prav tako se razveljavi nagrada, kolikor je ugotovljeno, da je dobitnik nagrade navedel napačne ali netočne podatke. Mlajše osebe od 16 let v nagradni igri zastopa starš ali zakoniti zastopnik.

**7. člen**

Podjetje Europark d.o.o., Šmartinska cesta 152g, 1000 Ljubljana, vodi, vzdržuje in nadzoruje zbirko osebnih podatkov posameznikov v skladu z zakonom, ki ureja varstvo osebnih podatkov.

EUROPARK d.o.o. organizira nagradno igro »Na skiro za rekreacijo in zabavo«. Organizator bo ime, priimek, telefonsko številko, naslov in e-naslov udeleženca (v nadaljevanju podatki), ki jih ta navede v tej prijavi na nagradno igro, ter davčno številko, predložitev katere bo organizator od udeleženca zahteval le v primeru, da je udeleženec v nagradni igri izbran, obdeloval za izvedbo nagradne igre. V primeru, če bo udeleženec v nagradni igri nagrajen, bo organizator ime in priimek udeleženca objavil tudi na svoji Facebook strani oz. Instagram profilu Europark Maribor.

Organizator bo z namenom marketinga, reklamiranja in promocije nakupovalnega središča EUROPARK podelitev nagrade fotografiral in snemal ter foto in video posnetke objavil na svojih medijskih oz. komunikacijskih kanalih (tj. v časopisu, na spletni strani, na Facebook ter Instagram profilu Europarka in v drugih tiskanih medijih, ki so v povezavi z nakupovalnim središčem EUROPARK). Organizator ima nad posnetki ter fotografijami stalne in neomejene pravice, tako teritorialno kot časovno ter kakorkoli drugače brez omejitev in neodplačno.

V času obdelave podatkov ima udeleženec pravico do dostopa, popravka, omejitve obdelave ali izbrisa vseh ali posameznih podatkov, skladno z veljavnimi predpisi, in sicer pisno z zahtevo, posredovano na sedež družbe EUROPARK d.o.o., Šmartinska cesta 152g, 1000 Ljubljana, ali preko elektronske pošte marketing@europark.si. Udeleženec ima pravico do ugovora, do prenosljivosti podatkov in do vložitve pritožbe pri Informacijskem pooblaščencu. Udeleženec lahko od organizatorja kadarkoli zahteva, da trajno ali začasno preneha uporabljati njegove osebne podatke za namen neposrednega trženja. Soglasje za prejemanje elektronskih sporočil lahko kadarkoli trajno ali začasno prekliče pisno na EUROPARK d.o.o., Šmartinska cesta 152g, 1000 Ljubljana, ali preko elektronske pošte marketing@europark.si.

Organizator bo podatke, ki se na podlagi soglasja obdelujejo za namen neposrednega trženja, obdeloval do preklica soglasja, pri čemer preklic ne vpliva na zakonitost obdelave osebnih podatkov pred preklicem. Podatke, ki jih na podlagi pogodbenih obveznosti in zakonskih predpisov obdeluje za namen izvajanja nagradne igre, bo organizator hranil 6 let od zaključka nagradne igre oz. skladno z zakonsko določenimi roki hrambe.

Uporabnik osebnih podatkov so uprava in oddelek marketinga organizatorja. Organizator nagradne igre podatkov ne bo posredoval tretjim osebam, z izjemo družbi AV STUDIO d.o.o. za namen pošiljanja elektronskih novic ter javnim organom, katerim je podatke dolžan posredovati na podlagi veljavnih predpisov.

Nagradna igra se bo izvajala skladno s temi pravili.

**8. člen**

Žreb je dokončen in nanj ni mogoča pritožba. Pogoj za pridobitev nagrade je, da udeleženci soglašajo s pravili nagradne igre ter z obdelavo osebnih podatkov, kot je opredeljena v 7. členu.

Nagrade ni mogoče zamenjati za gotovino. Zamenjava dobitnika nagrade z drugo osebo, ne glede na sorodstveno ali kakršnokoli drugo zvezo, ni mogoča.

Organizator in osebe, ki sodelujejo pri izvedbi nagradne igre, ne odgovarjajo za morebitno škodo, ki bi izvirala iz nagrad. V primeru okoliščin, na katere organizator ne more vplivati (višja sila), lahko organizator odpove nagradno igro. O tem mora prek medijev obvestiti udeležence. V takšnem primeru udeležencem ne odgovarja za nastalo škodo. Odločitev organizatorja o vseh vprašanjih v zvezi z nagradno igro oziroma uporabo pravil je dokončna in velja za vse udeležence. Dobitniki nagrad dovoljujejo fotografiranje izvedbe nagrad, na katerih se nahajajo sami, in objavo fotografij v promocijske namene organizatorja.

Nagradne igre na Facebook strani in Instagram profilu Europark Maribor niso na noben način in v nobenem pogledu povezane s Facebook-om kot podjetjem, in jih ta tudi ne sponzorira, administrira niti v njih ne sodeluje in jih ne prireja.

**9. člen**

V primeru sporov, ki nastanejo v zvezi z nagradno igro, je pristojna komisija za nadzor nagradne igre, ki jo sestavljajo: Simona Mandl, Petra Romih in Vanja Bele Kovačič. Pravila veljajo v času trajanja nagradne igre ter podelitve nagrad.

**10. člen**

Pravila veljajo od 28. 5. 2021 dalje.

V Mariboru, dne 27. 5. 2021

EUROPARK d.o.o

Simona Mandl, center managerka